
Продукцияны мамлекеттик каттоо жөнүндө күбөлүктү тариздөө эрежелерине өзгөртүүлөрдү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 57-беренесинин 2-пунктуна, Евразия экономикалык бирлигинин алкагында Техникалык жөнгө салуу жөнүндө протоколдун (көрсөтүлгөн Келишимге № 9 тиркеме) 5-пунктуна, Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун (көрсөтүлгөн Келишимге № 12 тиркеме) 4-пунктунун төртүнчү абзацына, Жогорку Евразия экономикалык кеңешинин 2014-жылдын 
23-декабрындагы № 98 чечими менен бекитилген Евразия экономикалык комиссиясынын Иш регламентине № 2 тиркеменин 9 жана 21-пункттарына ылайык жана Евразия экономикалык комиссиясынын Кеңешинин 
2022-жылдын 17-мартындагы № 12 тескемеси менен бекитилген Евразия экономикалык бирлигине мүчө мамлекеттердин экономикаларынын туруктуулугун жогорулатуу, анын ичинде макроэкономикалык туруктуулукту камсыз кылуу боюнча чаралардын тизмегинин 2.12-пунктун ишке ашыруу максатында Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 2017-жылдын 30-июнундагы № 80 чечими менен бекитилген Продукцияны мамлекеттик каттоо жөнүндө күбөлүгүн тариздөө эрежелерине төмөнкүдөй өзгөртүүлөр киргизилсин:
8-пункттун үчүнчү абзацынын биринчи сүйлөмүндө «жана сыноочу лаборатория (борбор) менен келишимдин көчүрмөсүн же сыноочу лабораториянын (борбордун) катын тиркөө менен» деген сөздөр алып салынсын;
16-пунктта «30 календардык» деген сөздөр «15 иш» деген сөздөр менен алмаштырылсын.
2. Ушул Чечимдин 1-пунктунда көрсөтүлгөн өзгөртүүлөр ушул Чечим күчүнө кирген датадан тартып 12 айдын ичинде гана күчүндө болору белгиленсин.
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет. 

